text: Vaşinqton Luinin səlahiyyət müddətinin başa çatmasına təxminən iki ay qalmış (15 noyabr) ölkənin şimal-şərqində insan tələfatı ilə birlikdə hökumət əleyhinə kütləvi etirazlar xeyli gücləndi. Oktyabrın 3- də hökumətə sadiq 8 ştat qubernatoru artıq devrilmişdi. Oktyabrın 10-da Jetulio Varqas tərəfdarları ilə qatarla ölkənin paytaxtı Rio-de-Janeyroya yola düşdü. Onu dayandırmaq üçün hökumət qoşunları yolları bağlamağa çalışdılar, nəticədə 12-13 oktyabr tarixlərində San-Paulu və Parana ştatlarının sərhəddindəki Quatiqvidə inqilabi qoşunlarla silahlı toqquşmalar baş verdi. İtararada böyük döyüş baş verə bilərdi, lakin oktyabrın 24-də generallar Augusto Tasu Fragoso və Mena Barreto və admiral İsaias de Noronha hərbi xunta yaratdıqda hökumətin faktiki dağılması bunun qarşısını aldı. Jetulio Varqas bu hadisələrdən bir həftə sonra paytaxta gəldi və 3 noyabr 1930-cu ildə müvəqqəti prezident vəzifəsini rəsmi olaraq icra etməyə başladı.